ଲେଗ-କାଭ-ପର୍ଥେସ ରୋଗ
ଲେଗ-କାଭ-ପର୍ଥେସ ରୋଗ (ଇଂରାଜୀ ଭାଷାରେ Legg–Calvé–Perthes disease/ LCPD ) ହେଉଛି ଏକ ରୋଗ ଯେଉଁଥିରେ ଉପ‌ଯୁକ୍ତ ରକ୍ତ ପ୍ରବାହ ଅଭାବରୁ ଫିମର ଅସ୍ଥିର ଉପର ମୁଣ୍ଡ ନଷ୍ଟ ହୋଇଯାଏ ବା ଆଭାସ୍କୁଲାର୍ ନେକ୍ରୋସିସ ହୁଏ |  ସବୁଠାରୁ ସାଧାରଣ ଲକ୍ଷଣ ହେଉଛି ଧୀରେ ଧୀରେ ଛୋଟେଇବା ଆରମ୍ଭ ହୁଏ ।  ଗୋଡ଼ ଘୁଞ୍ଚାଇବାର କ୍ଷମତା କମି ଯାଇପାରେ |  ଯନ୍ତ୍ରଣା ବିଭିନ୍ନ ସ୍ଥାନରେ ହୁଏ: ହିପ, ଆଣ୍ଠୁ କିମ୍ବା ନିତମ୍ବରେ ହୋଇପାରେ |  ୧୫% କ୍ଷେତ୍ରରେ ଉଭୟ ପାର୍ଶ୍ୱରେ ରୋଗ ହୁଏ ।  ରୋଗ ଜଟିଳ ହେଲେ ଅଷ୍ଟିଓଆର୍ଥ୍ରାଇଟିସ ହୋଇପାରେ। 

ଏହାର କାରଣ ଜଣା ପଡିନାହିଁ କିନ୍ତୁ ଏହା ଏକାଧିକ କାରଣ ସହିତ ଜଡ଼ିତ ଥିବା ବିଶ୍ୱାସ କରାଯାଏ |   ପ୍ରସ୍ତାବିତ ବିପଦ କାରକଗୁଡ଼ିକ ମଧ୍ୟରେ ଜେନେଟିକ୍ସ, ହାଇପରାକ୍ଟିଭିଟି, ରକ୍ତ ଜମାଟ ବାନ୍ଧିବା ସମସ୍ୟା, ଧୁମ‌ପାନ ସଂସ୍ପର୍ଶରେ ଆସିବା ଏବଂ ହିପରେ ଅତ୍ୟଧିକ ଚଳନ ଯୋଗୁ ହୋଇପାରେ ।   ଫିମର ମୁଣ୍ଡର ଅଷ୍ଟିଓନେକ୍ରୋସିସର ଅନ୍ୟାନ୍ୟ କାରଣକୁ ଏଡ଼ାଇବା ପରେ ଏକ୍ସ-ରେ ନିର୍ଣ୍ଣୟ କରାଯାଏ। 

ଏହା ଆରୋଗ୍ୟ ହୁଏନାହିଁ।  ଚିକିତ୍ସାରେ NSAIDs, ଶାରୀରିକ କାର୍ଯ୍ୟକଳାପ ହ୍ରାସ, ଏବଂ ଫିଜିକାଲ ଥେରାପି ଦିଆଯାଏ ।  ଏହି ପଦକ୍ଷେପଗୁଡିକ ପର୍ଯ୍ୟାପ୍ତ ନହେଲେ ଅସ୍ତ୍ରୋପଚାର ପାଇଁ ସୁପାରିଶ କରାଯାଇପାରେ |  ଫଳାଫଳ ସାଧାରଣତଃ ଭଲ ଅଟେ | 

ଏହି ଅବସ୍ଥା ୧୨୦୦ ଲୋକଙ୍କ ମଧ୍ୟରୁ ଜଣକୁ ପ୍ରଭାବିତ କରେ (ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରେ ୧ରୁ ୨୧)।   ୪ରୁ ୮ବର୍ଷ ବୟସ ମଧ୍ୟରେ ଯେଉଁମାନେ ସାଧାରଣତଃ ପ୍ରଭାବିତ ହୁଅନ୍ତି, କିନ୍ତୁ ଏହା ୧୮ ମାସରୁ ଆରମ୍ଭ ହୋଇ ଅଭିବୃଦ୍ଧି ବନ୍ଦ ନହେବା ପର୍ଯ୍ୟନ୍ତ ବଢ଼େ |  ପୁରୁଷମାନେ ଅଧିକ ପ୍ରଭାବିତ ହୁଅନ୍ତି |  ପ୍ରଥମ ବିସ୍ତୃତ ବର୍ଣ୍ଣନା ୧୯୧୦ ମସିହାରେ ଆର୍ଥର୍ ଲେଗ୍, ଜ୍ୟାକ୍ କାଭ ଏବଂ ଜର୍ଜ ପର୍ଥେସଙ୍କଦ୍ୱାରା ହୋଇଥିଲା ।  
Translated from MDWiki